Številka: 03206–6/2013-1

Datum: 16. 4. 2013

OSNUTEK

**ZAPISNIK**

9. redne seje Komisije za poimenovanje naselij in ulic, ki je bila v torek 16. 4. 2013 s pričetkom ob 18.00 uri, v Banketni dvorani, Mestne hiše, Mestni trg 1, Ljubljana.

NAVZOČI ČLANI:

Predsednica prof.dr. Milena Mileva Blažić, ostali člani, Marjan Jernej Virant, Aleš Mižigoj, Primož Hainz, Janez Moškrič in tajnik odbora Jan Skoberne.

NAVZOČNOST OPRAVIČILI: podpredsednica Mojca Škrinjar, Iztok Kordiš.

NAVZOČI OSTALI VABLJENI:

Bojana Horvat iz centra za informatiko, Marjan Belec iz Oddelka za gospodarske dejavnosti in promet, Janez Dotti iz Oddelka za ravnanje z nepremičninami, iz Oddelka za urejanje prostora Ivan Stanič in Karel Pollak ter Miha Verbič iz Sekretarjata MU MOL.

Na zasedanju sta manjkala dva člana komisije.

Gradiva: k 1.tč., k 2. tč. in 3. tč, vpogled v delo komisije pa je dostopno na spletni strani komisije: http://www.ljubljana.si/si/mol/mestni-svet/komisije-mestnega-sveta/komisija-za-poimenovanja-ulic-in-naselij/.

Predsednica komisije prof.dr. Milena Mileva Blažić je pozdravila navzoče člane komisije in vse navzoče ter predlagala, da se glasuje o predlagu dnevnega reda, ki so ga člani prijeli s sklicem.

Ker ni bilo pripomb, je bil dan na glasovanje

**PREDLOG SKLEPA:**

**Komisija za poimenovanje naselij in ulic sprejme predlagani dnevni red 9. redne seje.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 8. seje
2. Priprava gradiva za sejo mestnega sveta o zaključni fazi projekta »Ljubljanske ulice na spletnem naslovu Mestne občine Ljubljana« (poročajo nosilci projekta Skoberne Jan, Belec Marjan in Bojana Horvat)
3. Razprava o strokovnih pogledih preštevilčenja stavb Štajerske ceste (poročajo vabljeni strokovni sodelavci)
4. Pobude in vprašanja članov komisije

**AD 1**

Potrditev zapisnika 8. redne seje Komisije za poimenovanje naselij in ulic

Predsednica komisije je člane vprašala, če ima kdo kakršnokoli pripombo na zapisnik. Ker ni bilo pripomb, je bil dan na glasovanje

**PREDLOG SKLEPA:**

Komisija za poimenovanje naselij in ulic potrdi zapisnik 8. redne seje komisije.

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**AD 2**

**Priprava gradiva za sejo mestnega sveta o zaključni fazi projekta »Ljubljanske ulice naspletnem naslovu Mestne občine Ljubljana«** (poročajo nosilci projekta Skoberne Jan, Belec Marjan in Bojana Horvat)

Predsednica je predala besedo Janu Skobernetu, ki je članom predstavil zaključno fazo in osnutek informacije »Ljubljanske ulice na spletnem naslovu Mestne občine Ljubljana«.

Povedal je, da je potrebno poenostaviti naziv spletne aplikacije, ki naj bi se razlikovala od zapisa projekta ki je bil do sedaj »Ljubljanske ulice na spletnem naslovu MOL«, ki je lahko v skrajšanem nazivu bolj sprejemljiv uporabnikom in s predlogom naziva »Ulice v Mestni občini Ljubljana« bolj natančno in enakopravno opredeli vseh 38 naselij v mestni občini, to še zlasti zaradi tega, ker je ulični sistem uveden le v nekaterih naseljih.

V razpravi so sodelovali vsi navzoči. Predlog iz razprave je bil dan, da se lektorsko ugotovi in pred objavo na spletnem naslovu prouči naziv »Ulice Mestne občine Ljubljana«. Člani komisije so soglašali z novim nazivom, zato je bil dan na glasovanje

**1. PREDLOG SKLEPA:**

**Komisija ugotavlja, da se projekt z dosedanjim naslovom »Ljubljanske ulice na spletnem naslovu Mestne občine Ljubljana« preimenuje tako, da se bo naziv spletne aplikacije glasil takole: „Ulice v Mestni občini Ljubljana« oz »Ulice Mestne občine Ljubljana«.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

Jan Skoberne je člane komisije seznanil s predvideno sejo MS MOL v mesecu maju (razložil je kdaj bo seja, kdaj je potrebno oddati gradivo za obravnavo na seji in kakšna je faza priprave informacije o projektu »Ljubljanske ulice«). Projekt je v fazi priprave informacije za Mestni svet za 27. sejo, ki je predvidena na dan 10.6.2013. Seja se sklicuje predvidoma 16.5.2013.

Prav tako je omenil možnost, da bi se vsebinska predstavitev aplikacije izvedla v sodelovanju s Službo za lokalno samoupravo pri mestni upravi MOL, predno gre gradivo na sejo mestnega sveta. Tako bi v Veliki sejni dvorani Mestne hiše nosilci projekta razložili delovanje aplikacije, šlo bi za preizkus prve faze odziva javnosti, da bi informacijo za mestni svet lahko dopolnili. Predstavitev bi bila namenjena predvsem strokovnim sodelavcem četrtnih skupnosti, ki delujejo na terenu.

Dan je bil na glasovanje

**2. PREDLOG SKLEPA:**

**V času dokončne potrditve gradiv in vsebine prikaza na aplikaciji projekta se izvede še preveritev s strani Službe za lokalno samoupravo pri mestni upravi MOL. Izvede se posebno predstavitev za strokovne sodelavce četrtnih skupnosti, ki se jo izpelje v dogovoru** **z vodstvom SLS.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

Predsednica komisije je predlagala, da se besedila projekta »Ljubljanske ulice« oziroma gradiv za sejo mestnega sveta dajo v lektoriranje urednici občinskega glasila Ljubljane, ge. Nadi Šumi. Člani komisije so se z njo strinjali, na glasovanje je bil dan

**4. PREDLOG SKLEPA:**

**Besedila, ki so pripravljena za objavo jih je potrebno predhodno lektorirati s strani sodelavke, urednice glasila Ljubljane Nade Šumi.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**AD 3**

**Razprava o strokovnih pogledih preštevilčenja stavb Štajerske ceste**

(poročajo vabljeni strokovni sodelavci)

Jan Skoberne je ponovno predstavil vsebino telefonskega klica in e-sporočilo s strani občank, ki imajo stalno bivališče na Štajerski cesti v Črnučah, ki so izrazile nezadovoljstvo, ker so se seznanile z nameravanim preštevilčenjem stavb v katerih biva večje število občanov v stavbah Štajerske ceste od križišča z Litijsko in Dunajsko cesto, do občinske meje v Trzinu, da so krizni časi neprimerni, nastopila je »recesija« in da naj kar občina krije vse stroške preštevilčenja in spremembe dokumentov.

Na prejšnji seji komisije je bil postavljen zadržek, da se vseeno še zadevo ponovno prouči, saj so iz predstavitve problema znane okoliščine nekaterih objektov, ki niso dostopni iz Štajerske ceste in bi lahko pripadali novoimenovani ulici tega predela.

Tajnik komisije je predlagal, da bi se gledano z geodetskega stališča štelo stanje kot, da ni potrebe za rezervacijo večjega števila hišnih številk, na začetku in to le na desni strani poteka nove Štajerske ceste, za objekte, ki bi jih eventuelno gradili od krožišča Žale proti krožišču Tomačevega. Oznčili bi lahko le stavbe s temi številkami 1,3,5 in 7, kar pomeni, da bi ukinili le tri hišne številke obstoječih stavb.

Takšno stališče bi eventuelno lahko zagovarjala tudi pristojna geodetska služba, čeprav ta stoji na stališču, da se rezervira številke tako, da so na obeh straneh ceste v linearni razvrstitvi. Po veljavnem OPN MOL pa sicer ni predvidenih objektov, nobene gradnje stavb na desni strani!

V razpravi so se navzoči člani kot tudi predstavniki mestne uprave, zlasti predstavnika Oddelka za urejanje prostora odločili razpravljati o tem, da bi se dalo pobudo pristojni geodetski službi, da ne pristopi k preštevilčbi objektov, ker je sedaj »slab trenutek« za prizadete občane ter pravne subjekte.

Obstaja možen predlog sklepa, da se preštevilčba izvede le za objekta št. 2 in 4. S tem se niso strinjali člani komisije. Njihovo mnenje se je nanašalo predvsem na to, da je preštevilčenje nepotrebno.

Na glasovanje je bil dan

**PREDLOG SKLEPA:**

**Komisija sprejema svojo odločitev, da se predlaga pristojni Republiški geodetski upravi in njeni Območni geodetski upravi Ljubljana, da te ne pristopijo k preštevilčenju obstoječih stavb na desni strani Štajerske ceste, od križišča z Dunajsko cesto proti Občini Trzin, ker se z Občinskim prostorskim načrtom (OPN MOL) ne izkazuje načrtovanja stavb, ki bi zahtevale dodelitev hišnih številk.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**AD 4**

Pobude in vprašanja

Jan Skoberne je predlagal, da bi naslednjo sejo komisije imeli skupno z člani ČS v veliki sejni dvorani, ko se bo predstavljal projekt »Ljubljanske ulice«. Z njim so se vsi člani komisije strinjali. Članom je svetoval, da si ogledajo v ožjem mestnem središču novo nameščene ulične table, skladno s programom mestne uprave..

S tem je bil izčrpan dnevni red 9. seje komisije, ki jo je zaključila predsednica ob 19.30 uri.

Zapisal

*Jan Skoberne prof.dr. Milena Mileva Blažić*

Višji svetovalec I. Predsednica